Να 'ρθείς κοντά μου

ΝΑ ΡΘΕΙΣ ΚΟΝΤΑ ΜΟΥ Να ‘ρθεις κοντά μου, θα σε περιμένω, του έρωτά μου να μου σβήσεις τη φωτιά κι άγρυπνος στο στρατί τ’ αγαπημένο, θα κρυφοστέλνω μ’  αγωνία τη ματιά. Στον ήλιο θα ζητήσω κάποια χάρη να σου ζεστάνει τη σκληρή σου την καρδιά, το δρόμο να σου δείξει το φεγγάρι, να μη χαθείς στην κατασκότεινη βραδιά. Το χαμογέλιο μέσ’ απ’  τη χαρά μου, τους στεναγμούς απ’ τον κρυφό μου τον καημό, χάντρες θα πλέξω με τα όνειρά μου, να τις κρεμάσω στο λευκό σου το λαιμό. Να ‘ρθεις κοντά μου, θα σε περιμένω του έρωτά μου να μου σβήσεις τη φωτιά. Κι άγρυπνος στο στρατί τ’ αγαπημένο, θα κρυφοστέλνω μ’ αγωνία τη ματιά.